CELEX: 32021R0466
Language: lt
Date: 2020-11-17 00:00:00
Title: Komisijos deleguotasis reglamentas (ES) 2021/466 2020 m. lapkričio 17 d. kuriuo nustatant pajamų ir gyvenimo sąlygų srities sveikatos ir gyvenimo kokybės kintamųjų skaičių ir pavadinimus papildomas Europos Parlamento ir Tarybos reglamentas (ES) 2019/1700 (Tekstas svarbus EEE)

2021 3 19   
               
               
                  LT
               
               
                  Europos Sąjungos oficialusis leidinys
               
               
                  L 96/1
               
            
         KOMISIJOS DELEGUOTASIS REGLAMENTAS (ES) 2021/466
         2020 m. lapkričio 17 d.
         kuriuo nustatant pajamų ir gyvenimo sąlygų srities sveikatos ir gyvenimo kokybės kintamųjų skaičių ir pavadinimus papildomas Europos Parlamento ir Tarybos reglamentas (ES) 2019/1700
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. spalio 10 d. Europos Parlamento ir Tarybos reglamentą (ES) 2019/1700, kuriuo nustatoma bendra Europos statistikos, susijusios su asmenimis ir namų ūkiais ir pagrįstos iš imčių surinktais individualaus lygmens duomenimis, sistema, iš dalies keičiami Europos Parlamento ir Tarybos reglamentai (EB) Nr. 808/2004, (EB) Nr. 452/2008 ir (EB) Nr. 1338/2008 ir panaikinami Europos Parlamento ir Tarybos reglamentas (EB) Nr. 1177/2003 ir Tarybos reglamentas (EB) Nr. 577/98 (1), ypač į jo 6 straipsnio 1 dalį,
         kadangi:
         
                     (1)
                  
                  
                     siekdama patenkinti atitinkamose potemėse nustatytus poreikius, Komisija turėtų nustatyti gyvenimo sąlygų srities duomenų rinkinio kintamųjų skaičių ir pavadinimus;
                  
               
                     (2)
                  
                  
                     ES statistikos apie pajamas ir gyvenimo sąlygas tyrimas (toliau – ES SPGS tyrimas) yra pagrindinė priemonė, leidžianti gauti Europos semestrui ir Europos socialinių teisių ramsčiui būtiną informaciją, visų pirma apie pajamų pasiskirstymą, skurdą ir socialinę atskirtį. Be to, pagal tyrimo kas trejus metus taikomą sveikatos modulį gaunama informacijos apie sveikatos priežiūrą, sveikatą lemiančius veiksnius, sveikatos būklę ir negalią, o pagal kas šešerius metus taikomą gyvenimo kokybės modulį – duomenų apie gerovę ir dalyvavimą socialiniame bei kultūriniame gyvenime;
                  
               
                     (3)
                  
                  
                     rinktinų kintamųjų skaičius daugiau kaip 5 % neviršija gyvenimo sąlygų srities kintamųjų, kurie buvo renkami, kai 2019 m. lapkričio 3 d. įsigaliojo Reglamentas (ES) 2019/1700, skaičiaus,
                  
               PRIĖMĖ ŠĮ REGLAMENTĄ:
         
            1 straipsnis
            Priede nustatomi gyvenimo sąlygų srities kas trejus metus taikomo sveikatos modulio ir kas šešerius metus taikomo gyvenimo kokybės modulio kintamųjų skaičius ir pavadinimai.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. lapkričio 17 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 261 I, 2019 10 14, p. 1.
      
      
         
            PRIEDAS
            Pajamų ir gyvenimo sąlygų srities kas trejus metus taikomo sveikatos modulio ir kas šešerius metus taikomo gyvenimo kokybės modulio kintamųjų skaičius ir pavadinimai
            
                        Modulis
                     
                     
                        Potemė
                     
                     
                        Kintamojo identifikatorius
                     
                     
                        Kintamojo pavadinimas
                     
                  
                        Sveikata
                     
                     
                        Sveikatos priežiūra
                        (6 renkami kintamieji)
                     
                     
                        HS200
                     
                     
                        Medicininės priežiūros finansinė našta (išskyrus vaistus)
                     
                  
                        HS210
                     
                     
                        Odontologinės priežiūros finansinė našta
                     
                  
                        HS220
                     
                     
                        Su vaistais susijusi finansinė našta
                     
                  
                        PH090
                     
                     
                        Kiek kartų per paskutinius 12 mėnesių konsultuotasi su bendrosios praktikos ar šeimos gydytoju
                     
                  
                        PH080
                     
                     
                        Kiek kartų per paskutinius 12 mėnesių konsultuotasi su dantistu, ortodontu ar kitu odontologijos specialistu
                     
                  
                        PH100
                     
                     
                        Kiek kartų per paskutinius 12 mėnesių konsultuotasi su medicinos ar chirurgijos specialistu (išskyrus dantistus, ortodontus ar kitus odontologijos specialistus)
                     
                  
                        Sveikatą lemiantys veiksniai
                        (8 renkami kintamieji)
                     
                     
                        PH110A
                     
                     
                        KMI 1. Svoris
                     
                  
                        PH110B
                     
                     
                        KMI 2. Ūgis
                     
                  
                        PH122
                     
                     
                        Fizinės veiklos rūšis darbo metu
                     
                  
                        PH132
                     
                     
                        Fizinės veiklos dažnumas (išskyrus darbo metu)
                     
                  
                        PH142
                     
                     
                        Kaip dažnai respondentas valgo vaisius (išskyrus bet kokias sultis)
                     
                  
                        PH152
                     
                     
                        Kaip dažnai respondentas valgo daržoves arba salotas (išskyrus bet kokias sultis)
                     
                  
                        PH171
                     
                     
                        Tabako vartojimo dažnumas (įskaitant elektronines cigaretes ar panašius elektroninius įtaisus)
                     
                  
                        PH180
                     
                     
                        Bet kokių alkoholinių gėrimų vartojimo dažnumas
                     
                  
                        Išsami informacija apie sveikatos būklę ir negalią
                        (6 renkami kintamieji)
                     
                     
                        PH101
                     
                     
                        Prastas regėjimas (net su akiniais arba kontaktiniais lęšiais)
                     
                  
                        PH111
                     
                     
                        Prasta klausa (net naudojant klausos aparatą)
                     
                  
                        PH121
                     
                     
                        Sunku eiti pėsčiomis arba lipti laiptais
                     
                  
                        PH131
                     
                     
                        Sunku prisiminti arba susikaupti
                     
                  
                        PH141
                     
                     
                        Sunku rūpintis savimi, pvz., visam nusiprausti ar apsirengti
                     
                  
                        PH151
                     
                     
                        Sunku bendrauti (vartoti įprastą kalbą, pvz., suprasti kitus arba būti suprastam kitų)
                     
                  
                        Gyvenimo kokybė
                     
                     
                        Gerovė
                        (7 renkami kintamieji)
                     
                     
                        PW241
                     
                     
                        Jaučiama atskirtis
                     
                  
                        PW030
                     
                     
                        Pasitenkinimas finansine padėtimi
                     
                  
                        PW160
                     
                     
                        Pasitenkinimas asmeniniais ryšiais
                     
                  
                        PW120
                     
                     
                        Pasitenkinimas laiko panaudojimu (laisvalaikio trukme)
                     
                  
                        PW230
                     
                     
                        Vienatvės jausmas
                     
                  
                        PW090
                     
                     
                        Laimės jausmas
                     
                  
                        PW180
                     
                     
                        Kitų asmenų teikiama pagalba
                     
                  
                        Dalyvavimas socialiniame ir kultūriniame gyvenime
                        (13 renkamų kintamųjų)
                     
                     
                        PS010
                     
                     
                        Kiek kartų lankėsi kino teatre
                     
                  
                        PS020
                     
                     
                        Kiek kartų lankėsi gyvai atliekamuose pasirodymuose (dramos spektakliuose, koncertuose, operos, baleto ar šokio spektakliuose)
                     
                  
                        PS030
                     
                     
                        Kiek kartų lankėsi kultūros objektuose
                     
                  
                        PS040
                     
                     
                        Kiek kartų lankėsi gyvai rengiamuose sporto renginiuose
                     
                  
                        PS041
                     
                     
                        Dalyvavimas meno veikloje
                     
                  
                        PS042
                     
                     
                        Knygų skaitymas (įskaitant elektronines arba garso knygas, per metus)
                     
                  
                        PS050
                     
                     
                        Kaip dažnai susitinkama su šeimos nariais (giminėmis)
                     
                  
                        PS060
                     
                     
                        Kaip dažnai susitinkama su draugais
                     
                  
                        PS070
                     
                     
                        Kaip dažnai bendraujama su šeimos nariais (giminėmis)
                     
                  
                        PS080
                     
                     
                        Kaip dažnai bendraujama su draugais
                     
                  
                        PS110
                     
                     
                        Dalyvavimas oficialioje savanoriškoje veikloje
                     
                  
                        PS111
                     
                     
                        Dalyvavimas neoficialioje savanoriškoje veikloje
                     
                  
                        PS102
                     
                     
                        Aktyvus pilietiškumas